**Tenk Községi Önkormányzat Képviselő-testületének 3/2016.(II.10.) Képviselő-testületi határozata:**

1. Pályázatot kell benyújtani a Magyarország 2016. évi központi költségvetéséről szóló 2015. évi C. törvény 3. mellékletének megfelelően a helyi önkormányzatok kiegészítő támogatására.

**Felelős: Szopkó Tamás polgármester**

**Végrehajtásért felelős: Hevesi Közös Önkormányzati Hivatal Jegyzője**

**Határidő: pályázati kiírásnak megfelelően**

1. A Képviselő-testület az önkormányzat saját bevételeinek, illetve az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét *1. függelék* szerint hagyja jóvá.

**Felelős: Szopkó Tamás polgármester**

**Végrehajtásért felelős: Hevesi Közös Önkormányzati Hivatal Jegyzője**

**Határidő: értelem szerint**

**Tenk Községi Önkormányzat Képviselő-testületének 4/2016.(II.10.) Képviselő-testületi határozata:**

Tenk Községi Önkormányzat Képviselő- testülete megismerte és megtárgyalta a közfoglalkoztatás 2015. évi alakulásáról készült beszámolót, és azt az abban foglalt tartalommal elfogadja.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő-testületének 5/2016.(II.10.) Képviselő-testületi határozata:**

Tenk Község Önkormányzat Képviselő- testülete kifejezi egyetértését Vermes Péter által megfogalmazott célokkal és felhatalmazza Tenk község Önkormányzat polgármesterét, hogy az ehhez szükséges további egyeztetéseket lefolytassa és kidolgozza a kutyakiképzés céljára igényelt közterület használatának részletes szabályait.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő-testületének 6/2016.(II.10.) Képviselő-testületi határozata:**

Tenk Község Önkormányzat Képviselő- testülete megtárgyalta Tenk község Helyi Esélyegyenlőségi Programjának áttekintéséről szóló előterjesztést és a következő határozatot hozta:

1. Tenk Község Önkormányzat Képviselő- testülete a 47/2013.(VI.26.) számú határozatával elfogadott Helyi Esélyegyenlőségi Programját áttekintette, azt nem kívánja módosítani, tekintettel arra, hogy az intézkedési tervben foglaltak megvalósulása folyamatos, így az adattábla kiegészítése nem vált szükségessé.
2. Tenk Község Önkormányzat Képviselő- testülete a Helyi Esélyegyenlőségi Programját változatlan formában elfogadja és felhatalmazza a polgármestert az erre vonatkozó nyilatkozat aláírására.

Határidő: Azonnal

Felelős: Szopkó Tamás polgármester

**Tenk Községi Önkormányzat Képviselő-testületének 7/2016.(II.10.) Képviselő-testületi határozata:**

Tenk Község Önkormányzat Képviselő- testülete megtárgyalta a kötelező betelepítési kvótával szembeni kiállásról készült előterjesztést és a következő határozatot hozta:

Tenk Község Önkormányzata elutasítja a kötelező betelepítési kvótát. A kötelező betelepítési kvóta jogtalan, értelmetlen. Növeli a bűnözés kockázatát és a terrorveszélyt. A kvóta veszélyezteti a kultúránkat és a mindennapjaink biztonságát, vállalhatatlan terheket jelentene a szociális, egészségügyi és oktatási rendszerünkre.

Kérjük a kormányt, hogy minden lehetséges eszközzel akadályozza meg az illegális migránsok beáramlását és a kötelező betelepítési kvótát, védje meg Magyarországot és a magyar embereket!

Határidő: Értelem szerint

Felelős: Szopkó Tamás polgármester